**El TecnoCampus recapta 4.600 euros en un acte solidari per La Marató de Tv3**

El TecnoCampus va celebrar ahir una caminada organitzada conjuntament amb AGIM per recaptar fons per La Marató de Tv3, dedicada enguany als ictus i a les lesions medul·lars i cerebrals traumàtiques. La recaptació va ser de 4.600 euros.

El director del TecnoCampus, Jaume Teodoro, va ser l’encarregat de donar la benvinguda a tots els participants i va destacar la col·laboració d’un equip d’estudiants del TecnoCampus que van fer de voluntaris. La sortida es va fer a les 9h i els participants tenien l’opció d’escollir entre dos itineraris, un de cinc quilòmetres (accessible a cadires de rodes i cotxets) i un de vuit.

Després del recorregut, els participants van tornar a la plaça del TecnoCampus, on van esmorzar i van gaudir de diverses activitats. A quarts d’onze del matí La Marató de Tv3 va connectar en directe amb la Caminada al TecnoCampus mentre els participants es movien fent un *flashmob* amb el ball de La Marató i la colla castellera dels Passerells del TecnoCampus aixecava un pilar.

Més informació:
Oriol Ribet
Telf. 93 741 49 60 / 678 794 288
[www.tecnocampus.cat](http://www.tecnocampus.cat)